Ifølge et international håndboldmedie er norske Erik Toft på vej til Mors-Thy Håndbold.

Mors-Thy Håndbold er allerede gået i gang med at opruste inden næste sæson i den danske håndboldliga. I hvert fald skriver håndboldmediet Handballtransfers.com, at nordmanden Erik Toft er på vej til klubben. Den 24-årig norske venstreback forlader dermed det norske mesterhold Elverum HH for at spille med i den danske liga i stedet. Toft har spillet hele sin karriere i Elverum og har også deltaget i Champions League med klubben. Men fra sommer er han altså at finde i Mors-Thy Håndbold i stedet. - Selvfølgelig er det en skam at miste Erik Toft. Han har betydet vældig meget for Elverum HH. Samtidig er det godt og velfortjent, at han nu får chancen for at prøve sig selv af i en bedre liga. Forhåbentlig vil han vende tilbage til Elverum engang som en endnu bedre spiller, lyder det ifølge Handballtransfers.com fra sportsdirektør i Elverum HH, Bjørnar Myhren.